cyanic-selkie/wikianc huggingface dataset:
ალიბაბა მამედოვი
ალიბაბა ბალაჰმედ-ოღლუ მამედოვი (Əlibaba Balaəhməd oğlu Məmmədov; დ. 5 თებერვალი 1930, მაშთაგა, ბაქო) — აზერბაიჯანელი მომღერალი, კომპოზიტორი და პედაგოგი, აზერბაიჯანის სსრ სახალხო არტისტი (1989).
ბიოგრაფია
ალიბაბა მამედოვი დაიბადა 1930 წლის 4 თებერვალს ქალაქ ბაქოს საბუნჩინის რაიონში, სოფელ მაშთაგაში. იქვე დაამთავრა საშუალო სკოლა. მისი შემოქმედებითი ბიოგრაფია 1949 წელს ფილარმონიაში დაიწყო. 1953 წელს აზერბაიჯანის სახელმწიფო სკოლაში ჩააბარა და 1958 წლის ჩათვლით სწავლობდა სეიდ შუშინსკის კლასში, ხოლო 1963 წელს ამავე სკოლაში დაიწყო პედაგოგიური საქმიანობა. 1968 წელს მაესტრო ნიაზის ინიციატივით ალიბაბა მამედოვმა ფილარმონიაში შეიქმნა სახალხო ინსტრუმენტების ანსამბლი „ჰუმაიუნი“.
1978-1988 წლებში იყო „აზკონცერტის“ სოლისტი.
2020 წელს მუღამების საერთაშორისო ცენტრში ჩატარდა ალიბაბა მამედოვის 90 წლისთავისადმი მიძღვნილი კონცერტი.
აიგუნ ბაილარი
აიგუნ ბაილარი (Aygün Bəylər; ნამდვილი სახელი Aygün Hümmətova აიგუნ ჰუმმათოვა; 22 აგვისტო, 1975, ბაქო, სურახანი) — აზერბაიჯანელი მომღერალი, ჰანენდე.
ბიოგრაფია
აიგუნ ჰუმმათოვა (ბაილარი) დაიბადა 1975 წლის 22 აგვისტოს ბაქოში. დაწყებითი მუსიკალური განათლება სათარ ბაჰლულზადეს სახელობის კულტურის სასახლის მუსიკალურ სკოლაში დრამის კლასში მიიღო.
1988 წელს დაარსებული აზერბაიჯანის სახელმწიფო ბავშვთა ფილარმონია, იმავე წელს კონკურსის გზით ახორციელებს ნიჭიერი ბავშვების მიღებას, სადაც 13 წლის აიგუნიც მიიღეს. მისი პირველი გამოჩენა პროფესიულ სცენაზე სწორედ ამ პერიოდს ემთხვევა.
1995 წელს მან შექმნა შოვქათ ალექპეროვას სახელობის პირველი პროფესიული მუსიკალური კოლექტივი და დაიწყო ფართო საკონცერტო საქმიანობა. იგი წარმოადგენს აზერბაიჯანულ მუსიკალურ ხელოვნებას საზღვარგარეთ.
2005 წელს, უზბეკეთში, სამარყანდში გამართულ საერთაშორისო ფოლკლორულ ფესტივალზე აიგუნ ბაილარმა ფოლკლორული მუღამის ტრიოსთან ერთად, წარმატებით წარმოადგინა აზერბაიჯანული მუღამის სკოლა და მიენიჭა პირველი პრიზი. ის გახდა ფესტივალის გამარჯვებული.
ამ პერიოდიდან დაწყებული, 2005 წლიდან 2010 წლამდე, აიგუნი ატარებდა სოლო კონცერტებს, როგორც მსოფლიოს მრავალ ქვეყანაში ჩატარებული მუსიკალური ფესტივალების რეგულარული მონაწილე. ის მონაწილეობდა სხვადასხვა კონკურსებსა და კონცერტებზე საფრანგეთში, ესპანეთში, მაროკოში, აშშ-ში, ინგლისში, რუსეთში, თურქეთში, საბერძნეთში, ჰოლანდიაში, გერმანიაში, სამხრეთ კორეაში, შვედეთში, დანიასა და სხვა ქვეყნებში.
აიგუნ ბაილარი საკმაოდ ექტრავაგანტული გარეგნობითა და „მამაკაცური“ სტილით გამოირჩევა, რაც 2000-იანი წლების აზერბაიჯანისთვის სიახლე იყო.
2022 წელს აზერბაიჯანის პრეზიდენტმა ილჰამ ალიევმა დამსახურებულ არტისტს აიგუნ ბაილარს სახლი აჩუქა.
აზერბაიჯანის დამსახურებული არტისტი, რომელიც უკვე დიდი ხანია კიბოს მეოთხე სტადიის დაავდებას ებრძვის გამოჯანმრთელებისკენ მიდის. ერთ-ერთ გადაცემაში მან განაცხადა, რომ ჯანმრთელობის პრობლემების გამო დიდი ხანია ეთერში ვერ გადის და ჟურნალისტებს არ პასუხობს. „ყველა ჩემზე განაწყენებულია. მადლობას ვუხდი ჟურნალისტებს ჩემით დაინტერესებისთვის. ბოდიშს ვუხდი ყველა მათგანს. ნება მომეცით გამოვჯანმრთელდე, თქვენს კითხვებს აუცილებლად ვუპასუხებს“, - განაცხადა ბაილარმა.
სქოლიო
კატეგორია:აზერბაიჯანელი ქალები კატეგორია:აზერბაიჯანელი ქალი მომღერლები კატეგორია:აზერბაიჯანელი ქალი მუსიკოსები
პლატონიზმი
მინი|250პქ|პლატონის აკადემიის ადგილი ათენში პლატონიზმი პლატონის ფილოსოფია და სახელია, რომელიც მისგან წარმომდგარ სხვადასხვა ფილოსოფიურ სისტემებს აერთიანებს. ვიწრო ჭრილში, ტერმინი შეიძლება გავიგოთ, როგორც პლატონური რეალიზმის დოქტრინა.
პლატონიზმის მთავარი იდეა არის სხვაობა გრძნობად - არაგონებრივ რეალობას და გონებრივ - არაგრძნობად რეალობას შორის; ეს განსხვავება ფორმების თეორიის ქვაკუთხედია. ფორმები, საუბრებში ფაედო, სიმპოზიუმი და რესპუბლიკა აღწერილია, როგორც სრულყოფილი ნიმუშები, რომლის არასრულყოფილი ასლებიც ყოველდღიური ცხოვრების საგნები არის. რესპუბლიკაში უმაღლეს ფორმად სიკეთეა მიჩნეული, რომელიც ყველა სხვა ფორმების პირველწყაროა. სოფისტში, გვიანდელ ნამუშევარში, ყოფიერება, მსგავსება და განსხვავება მიჩნეულია, როგორც თავდაპირველი "დიდი სიკეთეები". ჩვ. წ. აღ.-მდე მე–3 საუკუნეში, არქეზილამ პლატონიზმში შემოიტანა სკეპტიციზმი, რომელიც სკოლის მთავარ პრინციპად დარჩა ჩვ. წ. აღ.-მდე 90 წლამდე, როდესაც ანტიოქმა დაამატა სტოიკური ელემენტები, განაგდო სკეპტიციზმი და დაიწყო პერიოდი, რომელიც შუა პლატონიზმის სახელითაა ცნობილი.
ფილოსოფია
მთავარი ცნება ფორმების თეორიაა. ერთადერთი ჭეშმარიტი ფორმა, რომელიც ყველაფერზე მაღლა დგას, მარადიული, შეუცვლელი, სრულყოფილი, მისი არასრულყოფილი ასლია გრძნობადი სამყაროს ყოველი საგანი. გრძნობიერი საგნები მუდმივ ცვლას განიცდიან, ისინი მოკლებული არიან ჭეშმარიტ არსებობას. ეს ამონაწერი პლატონის შუა ხანის მეტეფიზიკისა და ეპისტემოლოგიის ნიმუშია:
[სოკრატე:]"გამომდინარე იქიდან, რომ ლამაზი მახინჯის საპირისპიროა, ისინი არიან ორნი." [გლაუკონი:]"რა თქმა უნდა" "და გამომდინარე იქიდან, რომ ისინი ორნი არიან, თითოეული წარმოადგენს ერთს? "მე კვლავ გეთნხმები" "და იგივე შეიძლება ითქვას სიმართლეზე და სიცრუეზე, სიკეთეზე და ბოროტებაზე და ყველა ფორმაზე. თითოეული საკუთრივ არის ერთადერთი, მაგრამ რადგან ისინი გვევლიან ყველგან, მოქმედებებში, სხეულებში და ერთმათთან ახლოს, გვეჩვენება რომ ისინი ბევრნი არიან." "მართალია." "და მე ვასკვნი: ერთ მხარეს არიან სეირის, ხელოვნების მოყვარულნი და პრაქტიკული ადამიანები; მეორე მხარეს კი არიან ისინი, ვისზეც ჩვენ ახლა ვსაუბრობთ და ვისაც ფილოსოფოსები ჰქვიათ." "რას გულისხმობ?" "სეირისა და ხმიანობის მოყვარულთ ატკბობთ ლამაზი ბგერები, ფორმები და ყველაფერი ამათგან ნაწარმოები, მაგრამ მათ გონებას არ შეუძლია დაინახოს და მიიღოს თავად სილამაზის არსი." "ნამდვილად." "რეალურად, ძალიან ცოტაა ადამიანი, რომელსაც შეუძლია ჩაწვდეს სილამაზის არსს და დაინახოს იგი. არ არის ასე?" "ზუსტად." "რას იტყვი ისეთ ადამიანზე, ვისაც სწამს ლამაზი საგნები, მაგრამ არ სწამს თავად სილამაზე და არ სურს გაყვეს მას, ვინც მიიყვანს ამ ცოდნამდე? არ ფიქრობ რომ ის ცხოვრობს უფრო სიზმარში, ვიდრე ფხიზელ მდგომარეობაში? არ არის ეს სიზმარი: მძინარე თუ ფხიზელი ფიქრობდე საგნის მსგავსებასა და განსხვავებაზე?" "მე ვფიქრობ, ასეთ ადამიანს სძინავს." "მაგრამ ადამიანი, ავიღოთ საპირისპირო მაგალითი, რომელსაც სწამს სილამაზის არსი, შეუძლია დაინახოს იგი და საგნები, რომლებიც მონაწილეობენ მასში და არ სწამს საგნების––ცხოვრობს იგი სიზმარში ან ფხიზელ მდგომარეობაში?" "იგი ნამდვილად რომ ფხიზელია" (რესპუბლიკა, წიგნი V)
რესბუბლიკის VI წიგნი უმაღლეს ფორმად სიკეთეს სახავს, ყველა სხვა იდეა და ფორმა მისი შემადგენელი ნაწილია. გრძნობიერის მიერ მიღებული შთაბეჭდილებებით ჩვენ ვერასდროს მივიღებთ ცოდნას ჭეშმარიტი ყოფიერების შესახებ ე.ი ფორმების შესახებ; იგი შეიძლება მივიღოთ მხოლოდ სულის შინაგანი აქტივობით, სადაც გრძნობა მხოლოდ ხელის შემშლელი ფაქტორია. მოგვიანებით, ნეოპლატონიზმმა პლოტინუსის მეოხებით, რესპუბლიკის სიკეთის ფორმა ტრანსცენდეტით, პარმენიდების ერთ-ერთი პირველი ჰიპოთეზით, აბსოლუტით შეცვალა.
აკადემია
ჩვ. წ. აღ-მდე 226 წლისათვის აკადემიის ლიდერი არქეზილა გახდა. ეს ფაზა, ცნობილია როგორც შუა ხნის აკადემია, ამ დროს აკადემიამ სკეპტიციზმის ელემენტები შეიძინა. იგი გამოირჩევა თავდასხმებით სტოიკებზე და მათ მოსაზრებებზე ჭეშმარიტებაზე. ახალ აკადემიას საფუძველი ჩვ. წ. აღ-მდე 155 წელს კარნეადესმა ჩაუყარა, მეოთხე მეთაური არქეზილას შემდეგ. აკადემიას ამ დროს ჯერ კიდევ სკეპტიკური მიმართულება ჰქონდა, უარყოფდა რა აბსოლუტის ჭეშმარიტების ცოდნის შესაძლებლობას. ორივეს, არქეზილას და კარნეადესს სწამდათ, რომ პლატონის ნამდვილ მოძღვრებას მისდევდნენ.
ნეოპლატონიზმი
მესამე საუკუნეში, პლოტინუსმა გადმოიღო პლატონის სისტემა, დააარსა ნეოპლატონიზმი, რომელშიც შუა ხნის პლატონიზმი აღმოსავლურ მისტიციზმთან გაერთიანდა. არსებობის მწვერვალად ერთადერთი იგივე სიკეთე მიიჩნევა, როგორც ყველა საგნის წყარო. იგი წარმოსდგება საკუთარი თავიდან, როგორც საკუთარი არსებობის ანარეკლი, გონება, - სადაც ინახება მარადიული იდეები. მსოფლიო სული, გონების ასლია, იგი წარმოსდგება მისგან და ინახება მასში, ისევე როგორც თავად გონება ინახება ერთადერთის ფორმაში. ბუნება ერთიანია და დაჯილდოებულია სიცოცხლითა და სულით. სული მიჯაჭვულია მატერიაზე, მიისწრაფის გამოვიდეს მისგან და შეუერთდეს პირველწყაროს. სათნოებასა და ფილოსოფიურ აზროვნებაში მას აქვს ძალა ასწიოს საკუთარი თავი, ექსტაზის მდგომარეობაში ამაღლდეს გონებაზე. ამის მიღწევა, შეურთდეს სიკეთეს იგივე ღმერთს, ყოველი ადამიანის ჭეშმარიტი ფუნქციაა.
პლოტინუსის მოწაფებმა პორფირიმ, შემდეგ იამბლიკუსმა სისტემა ქრისტიანობის საპირისპიროდ განავითარა. ამ პერიოდში პლატონისტური აკადემია მეორედ დაარსდა; მისი ყველაზე ცნობილი მეთაური პროკლუსი (გარდაიცვალა 485 წელს) იყო, პლატონის ნაშრომების კომენტატორი. აკადემიის არსებობამ გასატანა სანამ რომის იმპერატორმა იუსტინიანემ არ დახურა 529 წელს.
ქრისტიანობა და პლატონიზმი
პლატონიზმს დიდი გავლენა ჰქონდა კლემენტ ალექსანდრიელზე, ორიგენზე და კაბადოკიელ მამებზე. მან ასევე დიდი გავლენა მოახდინა წმ. ავგუსტინეზეც, რომელმაც პლატონიზმი პორფირისა და პლოტინუსის ნაშრომებით (მარიუს ვიქტორინუსის თარგმანი) გაიცნო.
აღორძინების ხანაში სწავლულები თავად პლატონის პიროვნებით დაინტერესდნენ. მე–16, მე–17 და მე–19 საუკუნეში პლატონის იდეებმა საკმაო გავლენა იქონია ბევრ ინგლისელ რელიგიურ მოაზროვნეზე.
რესურსები ინტერნეტში
კატეგორია:პლატონიზმი კატეგორია:ანტიკური ფილოსოფია კატეგორია:ფილოსოფიური მიმდინარეობები
ამირსპასალარი
ამირსპასალარი (არაბ.-სპარს. ამირ — უფროსი, სპარს. სეფაჰსალარ — სარდალი) — გაერთიანებული ფეოდალური საქართველოს ვეზირი, მთავარსარდალი. განაგებდა მუდმივ ჯარს, მეფის მონა-სპას, სახასო მამულებიდან და საფეოდალოებიდან გამოწვეულ ლაშქარს და სხვა ქვეყნებში დაქირავებულ რაზმებს. ომის დროს ჯარის უშუალო ხელმძღვანელი იყო მეფის შემდეგ, ებარა სახელმწიფო დროშა და წინ მიუძღოდა ლაშქარს. სავაზიროს სხდომაზე სამხედრო საქმეთა განხილვისასაც მეფის შემდეგ პირველი სიტყვა მას ეკუთვნოდა. მეფედ კურთხევისას მას უნდა შემოერტყა მეფისთვის ხმალი. ამირსპასალარი ვეზირთა პირველ სამეულში შედიოდა ათაბაგსა და მანდატურთუხუცესთან ერთად. ზოგჯერ კი შეიძლებოდა ათაბაგის ან მანდატურთუხუცესის თანამდებობაც სჭეროდა. ჰყავდა პირადი მხლებელი. ამირსპასალარი პირველად გიორგი III-ის დროს წყაროებში იხსენიება (მანამდე ცნობილი იყო სპასალარი, რომელიც ადგილობრივი სამხედრო საქმეებს განაგებდა), მაგრამ ამ თანამდებობის არსებობა სავარაუდოა უკვე იმ დროიდან, როდესაც დავით აღმაშენებელმა სახელმწიფო წესწყობილებაში რეფორმები განახორციელა და მუდმივი ჯარი შექმნა. ამირსპასალარის სახელწოდების შემოღებამდე მთავარსარდალს სპასპეტი ეწოდებოდა, შემდეგ კი სპასპეტი აღნიშნავდა საერთოდ მხედართმთავარს. ამირსპასალარის უწყებაში შედიოდნენ ამილახორი, ზარდახნისუხუცესი და მათდამი დაქვემდებარებული მოხელეები. საქართველოს პოლიტიკური დაშლა-დანაწილების შედეგად ამირსპასალარის თანამდებობა მოისპო.
ლიტერატურა
კატეგორია:თანამდებობები ძველ საქართველოში
სარგის II
სარგის II ჯაყელი — სამცხის (მესხეთის) მმართველი 1306-1334 წლებში, სამცხის სპასალარი, ბექა I-ის ძე. მამის მმართველობის დროს თავი გამოიჩინა რუმის თურქების შემოსევათა წინააღმდეგ ბრძოლაში. ქართველთა ლაშქარმა მისი მეთაურობით ვაშლოვანთან დაამარცხა თურქები, რომელთაც აზატ მოსე მეთაურობდა. მის დროს სამცხე აღმოსავლეთ საქართველოს მეფის მეშვეობით ემორჩილებოდა ილხანთა სახელმწიფოს.
ვახუშტის ცნობით, სარგის II-ს გიორგი V ბრწყინვალემ ათაბაგობა და ამირსპასალარობა უბოძა.
მემორანდუმი
მემორანდუმი (memorandum — რაც უნდა გვახსოვდეს) — დიპლომატიური დოკუმენტი, რომელშიც დეტალურად არის ჩამოყალიბებული რაიმე საკითხის ფაქტობრივი ან იურიდიული ანალიზი, ან სახელმწიფოს ოფიციალური პოზიციაა განმარტებული.
მემორანდუმი შეიძლება იყოს ორი სახის:
როდესაც მემორანდუმი დამოუკიდებელი დოკუმენტია, იგი იბეჭდება სანოტო ქაღალდზე, რომელზეც აღინიშნება გაგზავნის ადგილი და თარიღი, თუმცა ნომერი და ბეჭედი არ ისმება.
ეტიენ საკრი
ეტიენ საკრი (არაბ. إتيان صقر;,  d. 1937, აინ- ებელი), ასევე ცნობილია როგორც აბუ არზი ( არაბ.. أبو أرز), კედრების მამა — ლიბანელი მემარჯვენე ქრისტიანი პოლიტიკოსი და ბოევიკი, ლიბანის განახლების პარტიის და კედრების მცველების გასამხედროებული ორგანიზაციის დამფუძნებელი, ლიბანური ნაციონალიზმისა და ფინიკიზმის გამოჩენილი იდეოლოგი,   ლიბანის სამოქალაქო ომის აქტიური მონაწილე, პალესტინის გათავისუფლების ორგანიზაციის და სირიის შეუვალი მოწინააღმდეგე. ისრაელთან თანამშრომლობისთვის მიუსაჯეს სიკვდილი. 2000 წლიდან იყო პოლიტიკური ემიგრანტი. ის ასევე ცნობილია თავისი გამოსვლებით, რომლებშიც  მხარს უჭერდა 2010 -იანი წლების არაბთა აჯანყებებს.
სამსახური და ბიზნესი
1957 წელს ეტიენი შეუერთდა ლიბანის უსაფრთხოების გენერალურ დირექტორატს. 1958 წლის ლიბანის კრიზისის დროს, მხარს უჭერდ მარონიტ მემარჯვენე პრეზიდენტ კამილ შამუნს მემარცხენე პან-არაბებისა და ნასერისტების წინააღმდეგ. მის საქმიანობას წარმოდგენდა ბექაას ხეობაში მესაზღვრეების გაძლიერება და ლიბანში სირიელი აგენტების განეიტრალება. 1969 წელს გავიდა პენსიაზე. 1972 წელს დააარსა სადაზღვევო კომპანია.
ფინიკიზმის იდეოლოგი
საკერი გამოდიოდა პალესტინისა და სირიის ლიბანში ყოფნის წინააღმდეგ. მკაცრად დაგმო  11969 წლის კაიროს შეთანხმება რომლის მიხედვით,  ნებადართული იყო ლიბანში პალესტინელთა ბანაკების შექმნა. 1972 წელს ეტიენ საკრმა შექმნა ლიბანის განახლების პარტია და ფინიკიზმის პოზიციიდან დაუპირისპირდა პანარაბულ და მემარცხენე ძალებს. პარტიისთვის დამახასიათებელი იყო მის საქმიანობაში  შემოქმედებითი ინტელიგენციის აქტიური მონაწილეობა. პარტიის იდეოლოგიის ფინიკიურმა და ნაციონალისტურმა აქცენტებმა შესაძლებელი გახადა მასში როგორც ქრისტიანული, ისე მუსლიმური თემის წარმომადგენლების მოზიდვა.
ეტიენ საკრმა მიიღო ზედმეტსახელი აბუ არზი ( არაბ. أبو أرز )— კედრების მამა.
ბოევიკების მეთაური
1975 წელს ლიბანში სამოქალაქო ომი დაიწყო  მემარჯვენე ქრისტიანულ და "მემარცხენე მუსლიმურ" ბლოკებს შორის. ეტიენ საკრმა    ჩამოაყალიბა  პარტიასთან არსებული გასამხედროებული ფრთა სახელწოდებით „კედრების მცველები“.
საკრის ორგანიზაცია აქტიურად იყო ჩართული საომარ მოქმედებებში ფალანგისტებთან პიერ და ბაშირ ჯემაიელებთან, ეროვნულ ლიბერალებთან ქამილ და დანი შამუნებთან და თანზიმ ჟორჟ ადუანთან ერთად. კედრების მცველებმა მნიშვნელოვანი როლი შეასრულეს ლიბანის ფრონტის მემარჯვენე ქრისტიანულ პოლიტიკურ-სამხედრო კოალიციაში, რომლის შექმნის შესახებ  განცხადება კედრების მცველების შტაბში გაკეთდა.
1975 წლის შემოდგომასა და 1976 წლის გაზაფხულზე, კედრების მცველები საკერის მეთაურობით,  მემარჯვენე ქრისტიანულ ფორმირებებთან ერთად, მონაწილეობდნენ სასტუმროების ბრძოლაში, 1976 წლის ზაფხულში მათ მოაწყვეს   თელ ზაატარის შტურმი. თელ ზაატარის ბრძოლა იყო ყველაზე დიდი შეტაკება ლიბანის სამოქალაქო ომის პირველ ეტაპზე.
ამავე დროს, ეტიენ საკრი თავიდანვე იყო ლიბანში სირიის ჩარევის მოწინააღმდეგე - თუნდაც იმ ეტაპზე, როდესაც მემარჯვენე ქრისტიანები და სირიელი მოკავშირეები პგო-ს წინააღმდეგ  გამოდიოდნენ (როგორც თელ ზაატარის ალყის დროს).
1982 წელს საკრმა მხარი დაუჭირა ისრაელის ექსპანსიას ლიბანში, რომელიც, მისი აზრით,  მიმართულიო იყო "პალესტინისა და სირიის ოკუპაციის" წინააღმდეგ. საკერი გახლდათ ლიბან-ისრაელის სამშვიდობო ხელშეკრულების მხარდამჭერი 1983 წლის მაისში. იგი მჭიდროდ თანამშრომლობდა სამხრეთ ლიბანის პრო-ისრაელურ არმიასთან, მაიორ საად ჰადადთან და გენერალ ანტუან ლაჰადთან. პალესტინელებთან მიმართებაში მან დაიკავა უკიდურესად რადიკალური პოზიცია, ვინაიდან პგო-ს მიიჩნევდა ლიბანისადმი მტრულად განწყობილ კომუნისტურ ორგანიზაციად.
1986 წელს ეტიენ საკრმა მხარი დაუჭირა სამირ ჯააჯას ელია ჰობეიკასთან კონფლიქტში. თუმცა, საკერის ურთიერთობა ჯააჯასთან ყოველთვის მტრულ ხასიათს ატარებდა. 1990 წლის შეტაკებებში ეტიენ საკერმა მიშელ აუნს დაუჭირა მხარი სამირ ჯააჯას წინააღმდეგ. საპასუხოდ, სამირ ჯააჯას მებრძოლებმა საკერი შინაპატიმრობაში გადაიყვანეს.
პრო-სირიული რეჟიმის ზეწოლის ქვეშ, "კედარების მცველები", საკერის მეთაურობით, გადავიდნენ ქვეყნის სამხრეთით და შეუერთდნენ სამხრეთ ლიბანის არმიას. ისრაელთან თანამშრომლობისთვის, ეტიენ საკერს ხელისუფლებამ სიკვდილი  მიუსაჯა. საკერი ისრაელს მეგობრად მიიჩნევდა, სირიას—  მტრად, ხოლო პალესტინელებს— მოსისხლე მტრებად.
2003 წელს გამოქვეყნდა ეტიენ საკრის პოლიტიკური ბიოგრაფია  — The Conscience of Lebanon: A Political Biography of Etienne Sakr.
არაბული გაზაფხულის მხარდამჭერი
ეტიენ საკრი მტკიცედ ემხრობა არაბულ გაზაფხულს, როგორც ხალხთა ბრძოლას ჩაგვრის წინააღმდეგ. ის განსაკუთრებით მხარს უჭერს სირიის აჯანყებას და ბაშარ ასადის რეჟიმის შეიარაღებულ ოპოზიციას. 2015 წელს ცნობილი გახდა საკერის როლის შესახებ სირიის თავისუფალი არმიის დაფინანსებასა და მის მეთაურ რიად ასადთან მიმოწერის შესახებ.
ოჯახი
ეტიენ საკრს სამი შვილი ჰყავს: ვაჟი არზი და ორი ქალიშვილი კაროლი და პასკალი. კაროლ საკერი და პასკალ საკერი ცნობილი ლიბანელი მომღერლები არიან.
სქოლიო
კატეგორია:დაბადებული 1937 კატეგორია:ლიბანელი პოლიტიკოსები კატეგორია:ლიბანელი ნაციონალისტები კატეგორია:მარონიტი პოლიტიკოსები
აკაკი (ალმანახი)
„აკაკი“ — ა. წერეთლის მოღვაწეობის 50 წლისთავისადმი მიძღვნილი საიუბილეო სურათებიანი ალმანახი (თბილისი, 1908, № 1 და № 2), გამომცემელი - ა. ჭელიძე. ალმანახში დაიბეჭდა აკაკისადმი მიძღვნილი ლექსები და წერილები, ო. შმერლინგისა და გ. ზაზიაშვილის ნახატები და კარიკატურები.
კატეგორია:ქართული ალმანახები
სუპერკომპიუტერი
thumb|1985-1989 წლების ჩქარი კომპიუტერი Cray-2 სუპერკომპიუტერი ეწოდება დიდი შესაძლებლობების გამომთვლელ მანქანას, რომელიც თანამედროვე ტექნიკურ პროგრესის შესაბამისადაა აღჭურვილი. უმთავრესი დამახასიათებელი ნიშანია პროცესორების რაოდენობა და მყარი დისკების სიდიდე. შესაბამისია ფასიც, რომელიც ასეულობით მილიონ დოლარს აღწევს.
უმთავრესად, სუპერკომპიუტერები გამოიყენებაიან რეალისტური სიმულაციების შესადგენად მეცნიერების შემდეგ დარგებში: ბიოლოგია, ქიმია, ფიზიკა, მეტეოროლოგია, ასტრონავტიკა, სეისმოლოგია და ა.შ.
ყოველ ნახევარწლედში ხდება სუპერკომპიუტერების ტოპ-500 სიის შედგენა, რომელშიც დღესდღეობით IBM BlueGene/L (დანიშნულება: ფიზიკური მოვლენების სიმულაცია) ლიდერობს.
როზიტა ჩელენტანო
როზიტა ჩელენტანო (იტალ. Rosita Celentano; დ. 17 თებერვალი, 1965, მილანი) — იტალიელი ტელევიზიისა და რადიოს წამყვანი, მსახიობი და მომღერალი. ადრიანო ჩელენტანოს და კლაუდია მორის უფროსი ქალიშვილი.
ბიოგრაფია
როზიტა ჩელენტანოს კინოდებიუტი შედგა 1975 წელს ადრიანო ჩელენტანოს ფილმში Yuppie-Doo, სადაც  სადაც მან შეასრულა ეპიზოდური როლი. 1987 წელს  ითამაშა ფილმში "Mak π 100", რომლის რეჟისორია ანტონიო ბიდო და მიიღო მონაწილეობა მამის სატელევიზიო შოუში "Fantastico". 1988 წელს მან გამოუშვა საკუთარი 45 გრამფირფიტა  LP "Dal tuo sguardo in poi/Dal tuo sguardo in poi" Clan Celentano-ს ლეიბლის ქვეშ. 1989 წელს როზიტა ჩელენტანო   სან-რემოს მუსიაკლური ფესტივალის წამყვანი იყო დენი ქუინთან, ჯანმარკო ტოგნაცისთან და პაოლა დომინვინთან ერთად. 1991 წელს  მონაწილეობა მიიღო მამის ალბომის —  "Il re degli ignoranti" ჩაწერაში როგორც ბექ ვოკალისტმა და ასევე ითამაშა მის ვიდეოებში. 1994 წელს მან გამოუშვა სტუდიური ალბომი სახელწოდებით "FDM".
1990-იანი წლების შუა პერიოდიდან  როზიტა ჩელენტანომ მიიღო მონაწილეობა რამდენიმე სატელევიზიო შოუში: 1995 წლის ზაფხულში გახლდათ მუსიკალური პროგრამის —  "Song of the Heart" ტელეწამყვანი TMS არხზე, 1996 წელს, დევიდ მეგასთან ერთად, იგი უძღვებოდა სატელევიზიო შოუს "კვირადღე სოფელში", რომელიც გადიოდა არხზე Rete 4. 1999 წლის ზაფხულში სამანტა დე გრნეტთან ერთად Rai 1 არხზე  უძღვებოდა სატელევიზიო შოუს "შვიდი ერთთან." 2000-2001 წლებში გახლდათ  სატელევიზიო გადაცემა  „კვირადღის“ წამყვანი. ასევე 2000 წელს როზიტამ ეპიზოდური როლი შეასრულა  პოპულარული სერიალში The Bold and the Beautiful. 2001 წლის სექტემბერში იგი უძღვებოდა დამოუკიდებელ სატელევიზიო პროგრამას Theme LA7-ზე. 2002 წელს მან ითამაშა სატელევიზიო ფილმში "მამები", რომლის რეჟისორი გახლდათ რეჟისორი რიკარდო დონა.
2004 წელს უძღვებოდა რეალითი შოუს „მუსიკალური ფერმა“ სატელევიზიო არხზე Rai 2, ასევე მასპინძლობდა სან-რემოს მუსიკალურ ფესტივალს ს  ტელეარხზე Rai 1. 2005 წელს მუშაობდა სატელიტურ ტელეარხზე E!, სადაც მიყავდა მუსიკალური რუბრიკა «Soundcheck e Backstage», ასვე ამზადებდა რეპორტაჟებს სან-რემოს ფესტივალის შესახებ. 2006 წელს როზიტა ჩელენტანომ მონაწილეობა მიიღო რეალითი შოუში "ცირკის რეალობა" ტელეწამყვან ბარბარა დ'ურსოსთან ერთად Canale 5-ზე. 2007 წელს  ითამაშა მარკო ტურკოს მიერ გადაღებულ მინი-სერიალში "მაგრამ ცა ყოველთვის ლურჯია", Rai 1-ზე. იმავე წლის  ოქტომბერში, რადიომაუწყებლობის არხზე RTL 102.5 გახლდათ წამყვანი გადაცემისა "სირცხვილის გარეშე". 2009 წელს როზიტამ გამოაქვეყნა თავისი პირველი წიგნი Grazie a Dio ho le corna და ასევე მონაწილეობა მიიღო სატელევიზიო პროგრამაში Five Weeks on Canale 5, რომელშიც იგი უძღვებოდა რუბრიკას "Confidant".
სქოლიო
კატეგორია:დაბადებული 17 თებერვალი კატეგორია:დაბადებული 1965 კატეგორია:ადრიანო ჩელენტანო კატეგორია:იტალიელი ქალი მსახიობები კატეგორია:იტალიელი ქალი ტელეწამყვანები კატეგორია:იტალიელი ქალი მომღერლები კატეგორია:იტალიელი მომღერლები კატეგორია:იტალიელი ტელეწამყვანები კატეგორია:იტალიელი ტელემსახიობები
ახალგაზრდა ავღანელები
ახალგაზრდა ავღანელები — ავღანეთის ეროვნულ-პატრიოტული მოძრაობის მონაწილენი XX საუკუნის დამდეგს. მოძრაობა აერთიანებდა ინტელიგენციის, ლიბერალური მემამულეებისა და ვაჭრების წარმომადგენლებს. მისი ერთ-ერთი იდეოლოგი იყო მაჰმუდ თარზი.
ახალგაზრდა ავღანელთა მოძრაობა განსაკუთრებით გააქტიურდა რუსეთის 1905-1907 წლის რევოლუციის გავლენით. ახალგაზრდა ავღანელები მოითხოვდნენ ეროვნულ დამოუკიდებლობას, ამირას ძალაუფლების შეზღუდვას, საერო განათლების გაფართოებას, ეროვნული მრეწველობის და ვაჭრობის განვითარებას.
1908 წელს ორგანიზაცია განადგურებულ იქნა ამირა ჰაბიბულას მიერ. პირველი მსოფლიო ომის პერიოდში ახალგაზრდა ავღანელებმა ამანულა ხანის მეთაურობით გაანახლეს საქმიანობა და 1919 წელს ხელთ იგდეს ძალაუფლება. ახალგაზრდა ავღანელების მთავრობამ მიაღწია ავღანეთის დამოუკიდებლობას ინგლისისაგან და 1918-1928 წლებში ჩაატარა მთელი რიგი რეფორმები.
ჟამუში
ჟამუში  — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, მულახის თემში (სოფლები: არცხელი, ზარდლაში, ლახირი, მაჯვდიერი, მურშკელი, ჟაბეში, ჟამუში, ღვებრა, ჩვაბიანი, ცალდაში, ჭოლაში).
დემოგრაფია
2014 წლის აღწერის მონაცემებით, სოფელში ცხოვრობს 25 ადამიანი.
ახალგაზრდა ავღანელები
ლიტერატურა
კატეგორია:ავღანეთის ისტორია
ჟამუში
სქოლიო
კატეგორია:მესტიის მუნიციპალიტეტის სოფლები
პაიუსის მუნიციპალიტეტი
პაიუსის მუნიციპალიტეტი (Pajusi vald) — სასოფლო მუნიციპალიტეტი ესტონეთში, იიგევამაას მაზრაში.
რესურსები ინტერნეტში
კატეგორია:იიგევამაას მუნიციპალიტეტები
ცვანე
ცვანე — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში, ერგეტის თემი (სოფლები: ერგეტა, ცვანე). მდებარეობს ოდიშის დაბლობზე. ზღვის დონიდან 6 მეტრი, ზუგდიდიდან 27 კმ, ინგირიდან 22 კმ.
დემოგრაფია
2014 წლის აღწერის მონაცემებით სოფელში ცხოვრობს 394 ადამიანი.
სქოლიო
კატეგორია:ზუგდიდის მუნიციპალიტეტის სოფლები
ქუვეითის ეკონომიკა
ქუვეითის ეკონომიკა ნავთობის მოპოვებაზე დაფუძნებული ეკონომიკაა. ქუვეითი მსოფლიოს ერთ-ერთი უმდიდრესი სახელმწიფოა, ქუვეითური დინარი კი მსოფლიოში უმაღლესი ღირებულების მქონე ვალუტის ერთეულია. მსოფლიო ბანკის მონაცემებით ქუვეითი მეხუთე უმდიდრესი სახელმწიფოა მსოფლიოში ერთ სულ მოსახლეზე მთლიანი ეროვნული შემოსავლის მიხედვით. ქუვიეთის ეკონომიკა მსოფლიოში მეოცე უდიდესი ეკონომიკაა ერთ სულ მოსახლეზე მთლიანი შიდა პროდუქტის მიხედვით. დივერსიფიცირების სხვადასხვა პოლიტიკის შედეგად, დღეისთვის ქუვეითის ეკონომიკაში ნავთობზე მთლიანი შიდა პროდუქტის 43% და ექსპორტიდან მიღებული შემოსავლების 70% მოდის. ფოლადის წარმოება ქუვეითში მეორე უდიდესი სამრეწველო დარგია. ქუვეითი ფოლადის წარმოების მხრივ თვითკმარი სახელმწიფოა. 2019 წელს ქუვეითის მთავარი საექსპორტო პროდუქტებს შორის იყო საწვავი რესურსები (მათ შორის ნავთობიც, 89.1%), თვითმფრინავები და საფრენი აპარატები (4.3%), ორგანული ქიმიური ნივთიერებები (3.2%), პლასტიკური ნაწარმი (1.2%), რკინა და ფოლადი (0.2%), ძვირფასი ქვები და ლითონები (0.1%), მანქანა-დანადგარები, მათ შორის კომპიუტერები (0.1%), ალუმინი (0.1%), სპილენძი (0.1%), მარილი, გოგირდი, ქვა და ცემენტი (0.1%). 2019 წელს ქუვეითი მსოფლიოში გოგირდისა და ნიტრატებისა ნახშირწყალბადების უდიდესი ექსპორტიორი იყო. 2019 წლის ეკონომიკური კომპლექსურობის ინდექსის მიხედვით ქუვეითი მსოფლიოს 157 სახელმწიფოს შორის 63-ე ადგილზე იყო. 2019 წლისთვის ქუვეითის მთავარი საექსპორტო ბაზარს ერაყი წარმოადგენდა, ხოლო მთლიანი ექსპორტის 94.2% სურსათსა და სასოფლო-სამეურნეო პროდუქტებზე მოდიოდა.
ნავთობი და ბუნებრივი აირი
1934 წელს ქუვეითის ემირმა ნავთობის მოპოვებაზე უფლება Kuwait Oil Co.-ს (KOC) გადასცა, რომელსაც ანგლო-სპარსული ნავთობკომპანია (მოგვიანებით BP) და Gulf Oil ერთდროულად ფლობდნენ 1976 წლამდე, რის შემდეგაც ქუვეითის მთავრობამ KOC-ის ნაციონალიზაცია მოახდინა.
ქუვეითის ნავთობის კორპორაცია (KPC), ინტეგრირებული საერთაშორისო ნავთობკომპანია, ნავთობის სექტორში მთავრობის ოპერაციების მშობელი კომპანიაა და მოიცავს: ქუვეითის ნავთობკომპანიას, რომელიც ნავთობსა და ბუნებრივ აირს აწარმოებს; Kuwait National Petroleum Co-ს, რომელიც გადამუშავებასა და შიდა გაყიდვებზეა ორიენტირებული; Petrochemical Industries Co.-ს, რომელიც ამონიუმსა და შარდოვანას აწარმოებს; Kuwait Foreign Petroleum Exploration Co.-ს, რომელიც განვითარებად ქვეყნებში არაერთ კონცესიას ფლობს; Kuwait Oil Tanker Co-ს და Santa Fe International Corp-ს.
ქუვეითის განახლებადი ნავთობის რეზერვების მოცულობა 94 მილიარდ ბარელს უდრის. ომამამდე მიახლოებითი ტევადობა ყოველდღიურად 2.4 მილიონი ბარელი იყო. ერაყის ოკუპაციის დროს, ქუვეითის ნავთობის წარმოება თითქმის მთლიანად შეჩერდა. მას შემდეგ განახლებისა და განვითარებისთვის უზარმაზარი ძალისხმევა ჩაიდო. 1992 წლის ბოლოსთვის ყოველდღიურად 1.5 მილიონი ბარელი ნავთობი მოიპოვებოდა, ხოლო ომამდელი წარმოების მაჩვენებლები 1993 წლისთვის აღდგა.
მდგრადი განვითარება
ქუვეითის 2035 წლის ხედვის მიხედვით, ქვეყანა მსოფლიოში ნავთობქიმიური მრეწველობის გლობალურ კერად ჩამოყალიბებას ისახავს მიზნად. Al Zour Refinery ახლო აღმოსავლეთში უმსხვილესი  და ქუვეითში გარემოსადმი ყველაზე მეგობრული გადამამუშავებელი საწარმოა. Al Zour Refinery ქუვეითისა და ჩინეთის ურთიერთანამშრომლობის პროექტის ფარგლებში ამოქმედდა.
სტატისტიკა
მსოფლიო ეკონომიკური ფორუმის გლობალური კონკურენტუნარიანობის 2018 წლის ანგარიშის მიხედვით, ქუვეითს მსოფლიოს 140 სახელმწიფოს შორის 54-ე ადგილი ეკავა, ხოლო 2019 წლის ანგარიშის მიხედვით მსოფლიოს 141 სახელმწიფოს შორის 46-ე ადგილი უკავია. მსოფლიო ეკონომიკური ფორუმის 2019 წლის მონაცემებით, ქვეყნის მთლიანი შიდა პროდუქტი ერთ სულ მოსახლეზე 30 839 ამერიკულ დოლარს შეადგენს. ათწლიანი საშუალო წლიური მთლიანი შიდა პროდუქტის ზრდა 1.7%-ს შეადგენს. ქვეყნის მშპ მსოფლიოს მშპ-ის 0.23%-ია. უმუშევრობის დონე 2.1%-ია, გლობალური გენდერული სხვაობის ინდექსი - 0.6-ის ტოლია.
ინსტიტუტების მაჩვენებლებით ქუვეითი 123-ე ადგილზეა: უსაფრთხოების დონით ქვეყანას 65-ე ადგილი უკავია, სოციალური კაპიტალის დონით ― 32-ე, ჩეკებისა და ბალანსების დონით ― მე-60, საჯარო სექტორის საქმიანობით ― 42-ე, გამჭვირვალობით ― 66-ე, საკუთრების უფლებებით ― 63-ე, კორპორატიული მმართველობით ― 79-ე, მთავრობის სამომავლო ორიენტაციით ― 117-ე.
ინფრასტრუქტურის მაჩვენებლებით ქუვეითი მსოფლიოს 141 სახელმწიფოს შორის 66-ე ადგილი უკავია: სატრანსპორტო ინფრასტრუქტურის მიხედვით ― 79-ე, ხოლო კომუნალური ინსფრასტრუქტურით ― 52-ე. საინფორმაციო და საკომუნიკაციო ტექნოლოგიების ათვისების მიხედვით ქუვეითი 37-ე ადგილზეა. ქვეყანა მაკროეკონომიკურად ძალიან სტაბილურია 1-ელ ადგილზეა (32 სახელმწიფოსთან ერთად): ინფლაციის დონე 1.1%-ია, ხოლო ვალების დინამიკის ინდექსი 100-ს უტოლდება.
ქუვეითში ძალიან კარგადაა განვითარებული საფინანსო სისტემა (34-ე ადგილი): სიღრმით 33-ე, ხოლო სტაბილურობით 75-ე ადგილზეა. ბაზრის ზომით ქვეყანა 54-ე ადგილს იკავებს. ქუვეითში საშუალოდაა განვითარებული ბიზნესის დინამიკის მაჩვენებლები (94-ე ადგილი): ადმინისტრაციული მოთხოვნილებებით 105-ე ადგილს იკავებს, ხოლო სამეწარმეო კულტურით ― 58-ს.
სქოლიო
კატეგორია:ნავთობის ექსპორტიორ ქვეყანათა ორგანიზაცია კატეგორია:ქუვეითის ეკონომიკა კატეგორია:არაბული ქვეყნების ლიგის ეკონომიკა
ვარსკვლავური გზა (2009 წლის ფილმი)
ვარსკვლავური გზა (Star Trek) — ამერიკული სამეცნიერო ფანტასტიკური ფილმი. გადაღებულია რეჟისორ ჯეი ჯეი აბრამსის მიერ, ჯინ როდენბერის „ვარსკვლავური გზის“ მიხედვით. ფილმში მოქმედება მიმდინარეობს ალტერნატიულ რეალობაში.
წინარეისტორია
2387 წელს სისტემა ჰორუსში ვარსკვლავმა დაკარგა სტაბილურობა და დაიწყო ზეახალ ვარსკვლავად გარდაქმნა. რომულანულ ხომალდ „ნარადას“ კაპიტანი ნერო ეხმარებიდა სპოკს რომულის გადარჩენაში, მაგრამ ვულკანელთა უმოქმედობის მოწმე გახდა, რომლებმაც გადაწყვიტეს არ მიეცათ რომულანებისთვის შავი ხვრელის შექმნის ტექნოლოგია. ვულკანიდან დაბრუნების შემდეგ ნერო შეესწრო კატასტროფა რომელმაც გაანადგურა რომული. მან გადაწყვიტა ფედერაციაზე შურისძიება. საიდუმლო რომულანულ ბაზაზე „ნარადა“ აღჭურვეს ყველაზე თანამედრივე ტექნოლოგიებით. ნერომ დაიწყო ომი ფედერაციის წინააღმდეგ.
ლა ფორჟმა შექმნა ხომალდი „მედუზა“. საჭირო რაოდენობით წითელი მატერიის მიღების შემდეგ ხომალდი გაემგზავრა მისიაზე. „მედუზა“ და „ნარადა“ მოყვნენ დროით ანომალიაში და მოხვდნენ წარსულში, სხვადასხვა დროს. „ნარადა“ ელოდა „მედუზას“ 25 წლის მანძილზე. წითელი მატერიის ხელში ჩაგდების შემდეგ ნეროს მიეცა საშუალება გაენადგურებინა ვულკანი და დედამიწა წარსულში.
მოქმედება 1
ფედერაციის ხომალდი „კელვინი“ იმყოფება კლინგონური სექტორის საზღვართან როცა მოულოდნელად გამოჩნდება „ნარადა“ და თავს ესხმის მას. „კელვინი“ ცდილობს კონტრშეტევას, თუმცა უშედეგოდ, რადგან „ნარადა“ აღჭურვილია გაცილებით ძლიერი ტექნოლოგიებით. ნერო სთხოვს კაპიტანს გადავიდეს მის ხომალდზე მოლაპარაკებისთვის. რელურად მას უნდა მიიღოს საჭირო ინფორმაცია სპოკის მოსაძებნად. იგებს რა დროის რომელ მომენტში მოხვდა ნერო კლავს კაპიტანს და ცდილობს „კელვინის“ განადგურებას. ჯორჯ კირკი იღებს თავის თავზე კაპიტნის მოვალეობას და ბრძანებს ევაკუაციას. ერთ-ერთ შატლში იყოფება მისი მეუღლე. ჯოეჯი მიმართავს „კელვინს“ პირდაპირ „ნარადაზე“ და ეძახება მას. შეჯახების შედეგად „კელვინი“ ნადგურდება და ჯორჯი იღუპება.
მოქმედება 2
კირკი იზრდება უმამოდ. ჯორჯის მეგობარი კრისტოფერ პაიკი ხვდება მას ბარში ჩხუბის დროს. პაიკი სთავაზობს მას ჩაეწეროს ვარსკვლავურ ფლოტში. ჯეიმზი სკეპტიკურად ისმენს მის მონოლოგს („მამაშენი იყო კაპიტანი 12 წუთის მასნძილზე და ამ დროში მან მოასწრო 800 ადამიანის გადარჩენა, შენი და დედაშენის ჩათვლით“), თუმცა მეორე დღეს მაინც მიდის ახალწვეულთა შეკრების ადგილას. აქ იგი გაიცნობს ლეონარდ მაკ-კოის.
მოქმედება 3
სამი წლის შემდეგ: „ენტერპრაიზ NCC-1701“ კაპიტან პაიკის მეთაურობით მიმართება პლანეტა ვულკანისკენ სადა დაფიქსირდა უცნაური მოვლენები. გზაში კირკი ხვდება რომ ამის უკან რომულანები დგანან და ენტერპრაიზი გადის ორბიტაზე სრულ საბრძოლო მზადყოფნაში, მაგრამ აღმოჩნდება რომ დანარჩენი ხომალდები გაანადგურა „ნარადამ“. „ენტერპრაიზი“ იხსნა ახალგაზრდა პილოტის შეცდომამ რის გამოც ხომალდი ჩამორჩა დანარჩენებს. როცა ნერო იგებს რომ სპოკი იმყოფება ხომალდზე სთხოვს პაიკს პირადად გაფრინდეს „ნარადაზე“. რომულანები იყენებენ გიგანტურ ბურღს რათა გაჭრან გვირაბი ვულკანის ბირთვში. პაიკი უშვებს კირკს, სულუს და ინჟინერ ოლსენს. ოლსენი იღუპება, მაგრამ კირკი და სულუ ახერხებენ მოწყობილობის გაუვნებლებას. მიუხედავად ამისა ნერო უშვებს რაკეტას წითელი მატერიით. სპოკი ტელეპორტირდება ზედაპირზე და ცდილობს საბჭოს წევრების გადარჩენას, მაგრამ ბევრი მათგანი, მათ შორის სპოკის დედა იღუპება.
„ნარადა“ მიფრინავს. ნერო ცდილობს პაიკისგან მიიღოს ინფორმაცია ვარსკვლავური ფლოტის პატრუულების შესახებ. კირკის და სპოკს მოსდით ჩხუბი და სპოკი აგზავნის კირკს პლანეტაზე სადაც მდებარეობს ფედერაციის ბაზა.
მოქმედება 4
კირკი ხვდება სპოკს მომავლიდან. ისინი ერთად მიდიან ბაზაზე, სადაც ხვდებიან ინჟინერს — მოტგომერი სკოტი. მასთან ერთად სპოკი ქმნის ტელეპორტატორს რომლითაც კირკი და სპოკი ხვდებიან ენტერპრაიზზე. კირკი უფროსი სპოკის რჩევით აიძულებს სპოკს დაუთმოს ხომალდის მეთაურობა. კირკი მიემართება დედამიწისკენ. კირკი და სპოკი სკოტის ტრანსპორტერის საშუალებით გადადიან ნარადაზე. ნერომ უკვე დაიწყო დედამიწის ბურღვა. სპოკს მიჰყავს „მედუზა“ ანადგურებს საბურღ მოწყობილობას, რის შმდეგაც მიდის დედამიწისგან მოშორებით. ნერო ედევნება მას. სპოკიმი მართავს ხომალდს პირდაპირ „ნარადაზე“. „მედუზა“ ეჯახება ნეროს ხომალდს. სკოტი ახერხებს კირკის, სპოკის და პაიკის დაბრუნებას. კირკი ესვრის „ნარადას“ ყველა იარაღიდან და ანადგურებს მას.
დასასრული
დედამიწაზე კირკი იღებს კაპიტნის წოდებას და „ენტერპრაიზის“ მეთაურობას. სპოკი ხვდება თავის „მომავალ ვერსიას“ და გადაწყვეტს „ენტერპრაიზზე“. კირკი ნიშნავს მას პირველ თანაშემწედ.
რესურსები ინტერნეტში
კატეგორია:ამერიკული ფილმები კატეგორია:ვარსკვლავური გზა (ფილმების სერია) კატეგორია:ჯეი ჯეი აბრამსის ფილმები კატეგორია:Bad Robot Productions-ის ფილმები კატეგორია:2009 წლის ფილმები კატეგორია:ფილმები დროში მოგზაურობის შესახებ
ღოდორა
ღოდორა — სოფელი საჩხერის მუნიციპალიტეტში (ჭალოვნის თემი), მდებარეობს ლიხის ქედის დასავლეთ კალთაზე. ზღვის დონიდან 750 მეტრი, საჩხერიდან 41 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 150 ადამიანი.
სქოლიო
კატეგორია:საჩხერის მუნიციპალიტეტის სოფლები
ალექსი სევერცოვი
ალექსი სევერცოვი (დ. 11 სექტემბერი, 1866 — გ. 19 დეკემბერი, 1936) — რუსი ბიოლოგი, ნიკოლოზ სევერცოვის შვილი, სსრკ-ის მეცნიერებათა აკადემიის (1920) და უკრაინის სსრ-ის მეცნიერებათა აკადემიის (1925) აკადემიკოსი.
ბიოგრაფია
1890 წელს დაამთავრა მოსკოვის უნივერსიტეტი. 1902 წლიდან იყო კიევის უნივერსიტეტის პროფესორი, ხოლო 1911-1930 წლებში მოსკოვის უნივერსიტეტის პროფესორი. 1930 წელს მისი ინიციატივით ჩამოყალიბდა ევოლუციური მორფოლოგიის ლაბორატორია, რომელიც 1935 წელს გარდაიქმნა ინსტიტუტად.სევერცოვის ძირითადი შრომები ეხება ხერხემლიან ცხოველთა ტავის მეტამერიას, წყვილი კიდურების წარმოქმნას, უმდაბლესი ხერხემლიანების ევოლუციას. სევერცოვმა წამოაყენა თეორია ხუთთთა კიდურების წარმოშობაზე წინაპრების 7-10 სხივიანი კიდურებიდან, რაც თავის მხრივ წარმოიშვა თევზისმაგვარი ფორმების მრავალსხივიანი ფარფლიდან. შეიმუშავა ფილოემბრიოგენეზის თეორია.
ლიტერატურა
კატეგორია:დაბადებული 1866 კატეგორია:დაბადებული 11 სექტემბერი კატეგორია:გარდაცვლილი 1936 კატეგორია:გარდაცვლილი 19 დეკემბერი კატეგორია:რუსი ბიოლოგები
ნიკოლაუს იოზეფ ფონ ჟაკენი
ნიკოლაუს იოზეფ ფონ ჟაკენი (Nikolaus Joseph Freiherr von Jacquin; დ. 16 თებერვალი, 1727, ლეიდენი — გ. 24 ოქტომბერი, 1817, ვენა) — ავსტრიელი ბოტანიკოსი, ქიმიკოსი და მეტალურგი, პროფესორი, ლონდონის სამეფო საზოგადოების (1788), პეტერბურგის (1780), პარიზის, შვედეთისა და ბავარიის მეცნიერებათა აკადემიების წევრი.
1754-1759 წლებში იმპერატორ ფრანც I-ის დავალებით იმოგზაურა ამერიკაში (განსაკუთრებით ვესტ-ინდოეთში), სადაც მოიპოვა ახალი სახეობის მცენარეები საიმპერატორო ბაღებისთვის.
მისი სტანდარტული საავტორო ბოტანიკური შემოკლებაა Jacq.
სქოლიო
კატეგორია:ავსტრიელი ქიმიკოსები კატეგორია:ავსტრიელი ბოტანიკოსები კატეგორია:ავსტრიელი მეტალურგები კატეგორია:ლონდონის სამეფო საზოგადოების წევრები კატეგორია:საფრანგეთის მეცნიერებათა აკადემიის წევრ-კორესპონდენტები კატეგორია:შვედეთის სამეფო მეცნიერებათა აკადემიის წევრები კატეგორია:ბავარიის მეცნიერებათა აკადემიის წევრები
IBM BlueGene/L
მინი||250პქ|IBM BlueGene/L-ის ფოტო IBM BlueGene/L — პირველი სუპერკომპიუტერი IBM BlueGene სერიიდან BlueGen/L დღეისათვის მსოფლიოს სუპერკომპიუტერებს უდგას სათავეში. იგი შემუშავებულია IBM-ისა და Lawrence Livermore National Laboratory-ის (LLNL) თანამშრომლობის შედეგად.
რესურსები ინტერნეტში
კატეგორია:კომპიუტერი
სამოს სახელმწიფო
ლიტერატურა
კატეგორია:სლავები კატეგორია:ევროპის ისტორია კატეგორია:ჩეხეთის ისტორია კატეგორია:სლოვაკეთის ისტორია კატეგორია:ყოფილი სლავური სახელმწიფოები
Samo
ეუსტაკიო-მენდესის პროვინცია
ეუსტაკიო-მენდესი — პროვინცია ბოლივიაში, ტარიხას დეპარტამენტის ჩრდილო-დასავლეთ ნაწილში. ჩრდილოეთით ესაზღვრება ჩუკისაკის დეპარტამენტი. სახელი ეწოდა პოლივიის დამოუკიდებლობისათვის მებრძოლის, სამხედრო ლიდერ ეუსტაკიო მენდესის პატივსაცემად. პროვინცია ჩრდილოეთიდან სამხრეთისკენ გადაჭიმულია 90 კმ-ზე, აღმოსავლეთიდან დასავლეთით 105 კმ-ზე, ხოლო მთლიანი ფართობი 4 070 კმ²-ია.
მოსახლეობა
2001 წლის მონაცემებით, პროვინციის მოსახლეობა 32 038 ადამიანს შეადგენდა.
დაყოფა
პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფიან. დედაქალაქია სან-ლორენსო.
რესურსები ინტერნეტში
კატეგორია:ტარიხას დეპარტამენტის პროვინციები
ბე
ბე, ფულადი თანხა, რომელსაც ერთი მხარე აძლევს მეორეს ხელშეკრულების დასადასტურებლად და ვალდებულების შესრულების უზრუნველსაყოფად. შედის ხელშეკრულებით გათვალისწინებული გადასახდელის ანგარიშში და საბოლოო ანგარიშსწორებისას იქვითება. თუ ბეს მიმცემმა არ შეასრულა ხელშეკრულება, თანხა მეორე მხარეს რჩება; ხოლო თუ ხელშეკრულების შეუსრულებლობისათვის პასუხისმგებლობა თანხის მიმღებს ეკისრება, იგი ვალდებულია ორმაგად დააბრუნოს ბე. შეთანხმება ბეს შესახებ წერილობით უნდა დაიდოს.
ლიტერატურა
კატეგორია:ვალდებულებითი სამართალი
ბავრა
ბავრა — სოფელი ახალქალაქის მუნიციპალიტეტში, ახალქალაქის პლატოზე, მდინარე აბულის (ფარავნის შენაკადი) შესართავთან. ზღვის დონიდან 1590 მ, ახალქალაქიდან დაშორებულია 4 კმ–ით.
დემოგრაფია
2014 წლის აღწერის მონაცემებით სოფელში ცხოვრობს 873 ადამიანი.
ისტორია
1933 წელს ჯავახეთში მოგზაურობისას ს. ჯიქიას ჩაუწერია: „დილით ბავრაში წავედით, მოსახლეობა — ნაწილი თურქულენოვანი კათოლიკე ქართველები, ნაწილი თურქულენოვანი კათოლიკე სომხები. პირველები ამბობებ არდაჰანიდან ვართო, მეორეები — ერზურუმიდან“.
ეტიმოლოგია
ამ სოფლის სახელი საინტერესოა შემდეგი თვალსაზრისით: იგი შედის ჯავახეთის ცნობილი სოფლის ხიზაბავრის შემადგენლობაში. ასევე იყო სოფელი ხიზა, რომელიც დღეს ნასოფლარია. ხიზადან და ბავრიდან გადასულებმა დააარსეს სოფ. ხიზაბავრა.
ბავრის ეკლესია
სოფლის ცენტრში დგას დარბაზული ტიპის ქართული ეკლესია. იგი შედარებით კარგად არის შემონახული. ეკლესიას გააჩნია რელიეფი „''წმ. დანიელი ლომების ხაროში“ წარწერით „ქრისტე ადიდე სოფრონ''“ და კიდევ ერთი წარწერა, რომელშიც მოხსენიებულია იგივე სოფრონი, ადგილობრივი ფეოდალი, რომლის ბრძანებითაც აგებულია ეკლესია X-XI ს-ში. ეკლესიის ეზოში დგას წარწერიანი სვეტი, სავარაუდოდ საფლავის ქვა.
სქოლიო
კატეგორია:ახალქალაქის მუნიციპალიტეტის სოფლები
ვერნონ გენიოს ლითლი
„ვერნონ გენიოს ლითლი“ (Vernon God Little) — თანამედროვე ავსტრალიელი მწერლის, დიბისი პიერის, 2003 წლის რომანი. ქართულ ენაზე 2006 წელს გამოიცა (ლიტერატურული პრემია „საბას” გამარჯვებული 2007 წელს). ავტორმა ამ რომანისთვის 2003 წელს ბუკერის პრემია მიიღო.
შინაარსი
ტეხასის პატარა ქალაქ მარტირიოში შემაძრწუნებელი ტრაგედია დატრიალდა. ერთ-ერთ სკოლაში ცეცხლსასროლი იარაღით ჩვიდმეტი მოსწავლე ამოხოცეს. თანაკლასელთა მკვლელობაში ეჭვმიტანილია 15 წლის ვერნონ გრეგორი ლითლი, მანამდე არაფრით გამორჩეული მოსწავლე. პოლიცია და საზოგადოება ვერნონისაგან დანაშაულის აღიარებას მოითხოვს, სასამართლო სიკვდილს მიუსჯის, მასმედია კი ცდილობს, იგი ახალი ლაივშოუს გმირად აქციოს...
თემები და სტილი
ბუკერის პრემიის ჟიურის წევრებმა რომანი დაახასიათეს, როგორც „გამაოგნებელი შავი კომედია, რომელიც ასახავს, როგორც ჩვენს შეშფოთებას, ასევე აღფრთოვანებას ამერიკის მიმართ.“
ვერნონის, როგორც პრობლემური თინეიჯერის პერსონაჟს, ადარებენ ჰოლდენ კოლფილდს ჯერომ სელინჯერის რომანიდან „თამაში ჭვავის ყანაში“ და ჰეკლბერი ფინს მარკ ტვენის შემოქმედებიდან.
წიგნი დაწერილია მარტივ ენაზე, სატირული და მახვილგონივრული ირონიის გამოყენებით. ქალაქის სახელწოდება, რომელშიც ვერნონი ცხოვრობს, მარტირიო, ესპანურ ენაზე მოწამეობას ნიშნავს.
რესურსები ინტერნეტში
კატეგორია: დიბისი პიერის ნაწარმოებები კატეგორია:2003 წლის რომანები კატეგორია:ბუკერის პრემიით დაჯილდოებული ნაწარმოებები
აკაკის დღე საქართველოში
აკაკის დღე საქართველოში (№ 2 - "აკაკის დღენი საქართველოში"), დასურათებული სალიტერატურო-მხატვრული ალმანახი. გამოვიდა 1908 წელს თბილისში ორი 16 გვერდიანი ნომერი. გამომცემელი - ვ. გუნია. ალმანახში დაიბეჭდა ა. წერეთლისადმი მიძღვნილი ლექსები, მოთხრობები და წერილები, დ. კაკაბაძისა და ო. შმერლინგის ნახატები და კარიკატურები.
ლიტერატურა
კატეგორია:ქართული ალმანახები
აკაკიანი
thumb|[[კავკასიური აკაკი|Celtis australis subsp. caucasica'']] აკაკიანი — აკაკის ხის მცენარეთა ფორმაცია. გვხვდება აღმოსავლეთ საქართველოს ველებსა და ნათელი ტყეების ფარგლებში. აკაკიანის კორომში იშვიათად გვხვდება თუთუბო, ბერყენა, ქართული ნეკერჩხალი და სხვა, ბუჩქებიდან ხშირია ძეძვი, შავჯაგა, ბროწეული, ჯორისძუა, ცხრატყავა, თრიმლი და მისთანა. ერთეული აკაკის ხეები გვხვდება აღმოსავლეთ საქართველოს ვაკისა და მთათა წინაკალთების მუხნარებში, ხრიოკებზე, ძველ ნანგრევებზე. აკაკიანის კორომები წინათ უფრო ფართოდ იყო გავრცელებული.
ლიტერატურა
კატეგორია:ტყეები
პალის მუნიციპალიტეტი
პალის მუნიციპალიტეტი (Pala vald) — სასოფლო მუნიციპალიტეტი ესტონეთში, იიგევამაას მაზრაში.
რესურსები ინტერნეტში
კატეგორია:იიგევამაას მუნიციპალიტეტები
კუზეევო (ბალტაჩევოს რაიონი)
კუზეევო (Күҙәй; Кузеево) — სოფელი რუსეთის ფედერაციაში, ბაშკირეთის რესპუბლიკის ბალტაჩევოს რაიონში.
2002 წლის აღწერის მიხედვით, მოსახლეობის უმრავლესობას მარიცები შეადგენენ (83%).
სქოლიო
კატეგორია:ბალტაჩევოს რაიონის სოფლები
მალხაზ კუხაშვილი
მალხაზ კუხაშვილი („კუხა“) (დ. 12 ნოემბერი, 1942, თბილისი, საქართველოს სსრ) — კინოსა და ტელევიზიის მხატვარი, გრაფიკოსი, საქართველოს დამსახურებული მხატვარი.
ბიოგრაფია
მალხაზ კუხაშვილი დაიბადა 1942 წლის 12 ნოემბერს, თბილისში.
მეუღლე — მანანა თევზაძე.
1963-1969 წლებში სწავლობდა თბილისის სახელმწიფო სამხატვრო აკადემიის გრაფიკის ფაკულტეტზე, დიპლომი დაიცვა წარჩინებით.
1968-2000 წწ. მუშაობდა საქართველოს სახელმწიფო ტელევიზიაში. 1982-1993 წწ. – ტელევიზიის მთავარი მხატვარი. 1972-1975 წწ. მუშაობდა თბილისის სახელმწიფო სამხატვრო აკადემიაში, გრაფიკის კათედრაზე პედაგოგად, ასევე თბილისის სახელმწიფო უნივერსიტეტის (თსუ) სახვითი ხელოვნების ფაკულტეტზე.
2000 წლიდან დღემდე მუშაობს თბილისის სახელმწიფო სამხატვრო აკადემიაში, კინო-ტელე სახელოსნოში პედაგოგად.
აქტიურად მუშაობს წიგნის გრაფიკაში. მხატვრულად გაფორმებული აქვს ისეთი მწერლების წიგნები, როგორნიც არიან: ვაჟა-ფშაველა, გიორგი ლეონიძე, გოდერძი ჩოხელი, გივი ჭიჭინაძე, ჰენრიკ იბსენი, მატი უნტი, მასვე ეკუთვნის გაბრიელ გარსია მარკესის "მარტოობის ასი წლის" ილუსტრაციები (იხილეთ აქ და აქ). დახატული აქვს ქართული და გერმანული ზღაპრები. თანამშრომლობს ჟურნალებთან: "ჩვენი მწერლობა", "დილა". არის ჟურნალ "ნიანგის" მხატვრული რედაქტორი. მუშაობს საყმაწვილო ენციკლოპედიის "ქართული მწერლობის" სამტომეულზე.
გაფორმებული ფილმები და სპექტაკლები
მხატვრული
მუსიკალური ფილმები
დოკუმენტური ფილმები
მხატვრული ფილმები კინოსტუდია "ქართულ ფილმში"
სპექტაკლები
ამავე დროს მუშაობს სარეკლამო კლიპებზე TBS TV სტუდიასთან.
შეფასებები
"არაფერი უხდებოდა ჩვენს ნაცრისფერ ქალაქს იმ დღეს, როგორც მხატვარ კუხაშვილის პერსონალური გამოფენა გალერეა "ორიენტში"... კუხაშვილის (კუხას) შემოქმდებისთვის დამახასიათებელია სიღრმისეული განცდა, მშვიდი ტონები, ხაზთა სინატიფე, ჰარმონიულობა" – თამარ მარუაშვილი, 2002 წ.
რესურსები ინტერნეტში
კატეგორია:ქართველი მხატვრები კატეგორია:დაბადებული 1942 კატეგორია:დაბადებული 12 ნოემბერი
ბერაძე
საკუთარი სახელი ბერაძე შეიძლება აღნიშნავდეს ერთ-ერთს ჩამოთვლილთაგან:
კატეგორია:ქართული გვარები
სარგის თმოგველი (მწერალი)
სარგის თმოგველი — XII-XIII საუკუნეების მიჯნაზე მოღვაწე ქართველი მწერალი, მეცნიერი, ფილოსოფოსი და რიტორი, ვარამ მხარგრძელის ძე.
თმოგველობა მიიღო 1191 ისტორიის და ლიტერატურის ტრადიციის მიხედვით, სარგის თმოგველს ეკუთვნის რომანტიკული-სათავგადასავლო პოემა „დილარგეთიანი“ („დილარიანი“), რომელსაც ჩვენამდე არ მოუღწევია. მასვე მიეწერება XI საუკუნის სპარსული პოემის „ვის ო რამინის“ პროზაული ქართული თარგმანი „ვისრამიანი“.
ავგუსტ ბებელი
thumb|right|ავგუსტ ბებელი ფერდინანდ ავგუსტ ბებელი (დ. 22 თებერვალი, 1840, კელნ-დოიცი — გ. 13 აგვისტო, 1913, პასუგი, შვეიცარია) — გერმანიისა და საერთაშორისო მუშათა მოძრაობის მოღვაწე, გერმანიის სოციალ-დემოკრატიისა და II ინტერნაციონალის ერთ-ერთი დამაარსებელი და ხელმძღვანელი.
ლიტერატურა
კატეგორია:გერმანელი პოლიტიკოსები კატეგორია:დაბადებული 22 თებერვალი კატეგორია:დაბადებული 1840 კატეგორია:გარდაცვლილი 13 აგვისტო კატეგორია:გარდაცვლილი 1913
არეოპაგი
მინი|250პქ|არეოპაგის ხედი [[აკროპოლისიდან]] არეოპაგი — ძალაუფლების ორგანო ათენში (ძველ საბერძნეთში). დასახელება მიიღო ადგილმდებარეობის მიხედვით (სიტყვასიტყვით „არესის ბორცვს“ ნიშნავს). გადმოცემის მიხედვით, ამ ბორცვზე გაიმართა სასამართლო ღმერთ არესზე, იმისათვის რომ მან პოსეიდონის შვილის სისხლი დაღვარა.
არეოპაგის ძირითადი ფუნქცია კანონების შესრულებაზე თვალყურის დევნა იყო. ასევე მის ფუნქციაში შედიოდა სასამართლო გარჩევები იმ საქმეებისა სადაც ჩადენილი იყო მკვლელობა.
ლიტერატურა
კატეგორია:ძველი ბერძნული სამართალი
დემიან უეინი
დემიან უეინი — DC კომიქსების გამოგონილი პერსონაჟი. დემიანი არის ბრიუს უეინის და ტალია ალ გულის შვილი. ასევე ბეტმენის მეტოქე რას ალ გულის შვილიშვილი.
პესონაჟის დებიუტი შედგა ისტორიაში „ბეტმენი: დემონის შვილი“, 1987 წელს. 2006 წელს ის სცენარისტმა გრანტ მორისონმა ხელახლა შექმნა და დემიან უეინი დაარქვა. პირველად ის ბეტმენის 655-ე ნომერში გამოჩნდა, რომელიც იყო „ბეტმენი და შვილი“ს პირველი ნომერი.
დემიენმა დედა მიატოვა და წინააღმდეგობის მიუხედავად შეძლო მამასთან დარჩენა. დემიენი არის მოძალადე და დამოუკიდებელი ადამიანი. იგი გაწვრთნილია ასასინების ლიგის მიერ. მამამისმა აუკრძალა ბრძოლის დროს ისეთი მეთოდების გამოყენება, როგორიცაა მეტოქის მოკვლა.ისტორიების „ბეტმენი R.I.P.“ და „ბრძოლა მოსასხამისთვის“ შემდეგ, ათი წლის ასაკში  დემიანი გახდა, მეხუთე რობინი. ის მუშაობს დიკ გრეისონთან ერთად, პირველი რობინი, რომელიც შემდეგ გახდა ბეტმენი.
ალტერნატიული ვერსია
thumb|left|დემიანი როგორც მომავლის ბეტმენი. ბეტმენი #666-ის გარეკანი. მხატვარი [[ენდი კუბერტი.]] ბეტმენის 666-ე ნომერში (2007წ.) გამოჩნდა მოწიფული დემიან უეინი, როგორც ბეტმენი. მან ბეტმენის მოსასხამი მოირგო მას შემდეგ, რაც მისი გადარჩენა ვერ შეძლო. ეს ბეტმენი მამამისზე უფრო ბნელია და მზადაა დამნაშავეებთან ბრძოლისას მათი დაზიანების ან მოკვლისათვის, გასამართლების შემდეგ(მიუხედავად იმისა რომ მამას დაპირდა არავის მოკლავდა.). დემიენის ბაზა უეინების კოშკის ქვეშაა, სადაც ინახება მამამისის რესურსები. მას ასევე ჰყავს კატა, რომელსაც ეძახის ალფრედს. დემიანს აქვს კონკურენცია კომიქსარ ბარბარა გორდონთან და ასევე ფლობს ზეადამიანურ შესაძლებლობებს. მათგან ყველაზე თვალსაჩინოა ძლიერი ჭრილობებისგან, სწრაფად განკურნების უნარი. ეს ნიშნავს რომ შესაძლო მომავალში დემიანმა დადო გარიგება დემონთან, რითაც მისი სული, გოთემის მარადიულ მცველობაზე გაცვალა. დემიანმა იცის რომ ვერ მიბაძავს მის წინამორბედებს, ბრიუს უეინს და დიკ გრეისონს, მაგრამ მისივე სიტყვებით: „თაღლითობს“. ამ მომავალში ის აღზრდის ტერი მაგგინესს, რომელიც შემდეგ გახდება ბეტმენი. დემიანის ეს ვერსია ასევე გამოჩნდა სუპერმენი/ბეტმენის 75-ე ნომერში, კონერ კენტთან ერთად.
სქოლიო
კატეგორია:კომიქსების პერსონაჟები კატეგორია:DC Comics-ის სუპერგმირები
სგურიში
სგურიში  — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ჭუბერის თემში (სოფლები: დევრა, ზემო მარღი, ლარილარი, ლახამი, ლეკულმახა, ლეწფერი, სგურიში, ტიტა, ქვემო მარღი, ყარი).
დემოგრაფია
2014 წლის აღწერის მონაცემებით სოფელში ცხოვრობს 159 ადამიანი.
სქოლიო
კატეგორია:მესტიის მუნიციპალიტეტის სოფლები
ბაგრატ I კურაპალატი
ბაგრატ I კურაპალატი — ტაო-კლარჯეთის მთავარი (826–876), ძე აშოტ I კურაპალატისა.
დაახლოებით 830 ბიზანტიის კეისრისაგან მიიღო „ქართველთა კურაპალატის“ ტიტული. 841 წლისთვის ბაგრატ I-ს უკვე გათავისუფლებული ჰქონდა არაბებისგან მთელი მესხეთი. იბრძოდა მთელი ქართლის შემოსაერთებლად. ამ მიზნით 843 მიეშველა არაბთა ხალიფის სარდალს მუჰამად იბნ ხალიდს თბილისის ამირა საჰაკისა და მისი მოკავშირე კახელების წინააღმდეგ ბრძოლაში. დაბა რეხთან დამარცხების შემდეგ ბაგრატ I ტაო-კლარჯეთში დაბრუნდა და მალე თვით საჰაკის მოკავშირე გახდა. ქართლში ბუღა თურქის ლაშქრობისას (853) ბაგრატ I არაბებს მიემხრო და მონაწილეობდა საჰაკის შეპყრობასა და ქართლში შემოჭრილი აფხაზთა მეფის ლაშქართან ბრძოლაში კვერცხობთან, მაგრამ ქართლში გაბატონება ამჯერადაც ვერ შეძლო.
გარდაიცვალა 876 წელს. დარჩა სამი ვაჟი: დავითი, ადარნასე და აშოტი.
ბაგრატ I-ის დროს ტაო-კლარჯეთში გრძელდებოდა აშოტ I-ის მიერ დაწყებული დიდი საეკლესიო-სამონასტრო მშენებლობა, რომლის ერთ-ერთი ინიციატორი გრიგოლ ხანძთელი იყო.
სქოლიო
კატეგორია:ტაო-კლარჯეთის მეფეები კატეგორია:ტაო-კლარჯეთის სამეფოს ბაგრატიონები კატეგორია:ქართველი კურაპალატები
ოლბორგი
ოლბორგი (Aalborg) — სამრეწველო და საუნივერსიტეტი ქალაქი დანიაში, ჩრდილოეთ იუტლანდიის რეგიონში. მოსახლეობა 2012 წლის მონაცემებით 104 885 ადამიანია და ამ მხრივ ოლბორგი დანიის მეოთხე უდიდესი ქალაქია. ოლბორგის მუნიციპალიტეტის მოსახლეობა 201 142 კაცს აღწევს (2012), რის შედეგადაც ის ქვეყნის მესამე ყველაზე ხალხმრავალი მუნიციპალიტეტია კოპენჰაგენისა და ორჰუსის შემდეგ. უძველესი დასახლებები ახ. წ. 700 წლით თარიღდება. ლიმ-ფიორდის ნაპირებზე მდებარეობის გამო, შუა საუკუნეებში მნიშვნელოვანი ნავსადგური იყო, მოგვიანებით კი სამრეწველო ცენტრი. ამჟამად ოლბორგი გარდამავალია მუშათა კლასის ქალაქიდან ცოდნის ეკონომიკის ქალაქში.
ოლბორგის ისტორია 1000 წელზე მეტი ხნის წინ დაიწყო. თავდაპირველად ის სავაჭრო დასახლებას წარმოადგენდა.
1940 წელს, დანიაში ნაციხტური გერმანიის შეჭრის დროს, ოლბორგი აეროდრომი გერმანელმა პარაშუტისტებმა აიღეს და მიიჩნევა, რომ ოლბორგი პირველი ქალაქია, რომელიც ოდესმე პარაშუტისტებს აუღიათ. ეს აეროდრომი უმნიშვნელოვანესი იყო გერმანიის ავიაციისათვის ნორვეგიამდე მისაღწევად.
სქოლიო
კატეგორია:დანიის ქალაქები
აკაკის თვიური კრებული
ლიტერატურა
კატეგორია:საქართველოს ჟურნალები კატეგორია:ქართულენოვანი ჟურნალები
ბერლინი (უისკონსინი)
გეოგრაფია
აშშ-ის ბიუროს აღწერის მონაცემებით, ქალაქის ფართობი 16,47 კმ²-ს შეადგენდა. აქედან ხმელეთს 14,97 კმ² და წყალს 1,50 კმ² უჭირავს.